वनों के बढ़ते भंडार की सूचना हमेशा से वन स्वास्थ्य और उत्पादकता के एक महत्वपूर्ण संकेत के रूप में मानी जाती रही है। वनों के बढ़ते भंडार का आवर्ती आकलन राष्ट्रीय नीतियों के विकास और वन संसाधनों के धारणीय इस्तेमाल के लिए रणनीति बनाने के लिए अपरिहार्य है। इन दिनों जब जलवायु परिवर्तन मुद्दे महत्वपूर्ण बन गए है, वनों के बढ़ते भंडार के मूल्यांकन का प्रयोग जंगलों में कार्बन भंडार के आकलन में भी प्रयोग किया जाता है। एसएफआर 2011 में, बढ़ते भंडार का आकलन वनाच्छादन, वन प्रकारों, और 2002-2008 के दौरान तैयार की गई नमूना प्लॉट सूची पर आधारित रहा है। वनों और वनों से बाहर वृक्ष क्षेत्र दोनों का देश में बढ़ता कुल भंडार 6047.15 मिलियन क्यूबिक मीटर आकलित किया गया जिसमें वनों का योगदान 4498.78 मिलियन क्यूबिक मीटर और वनों से बाहर वृक्ष क्षेत्र का हिस्सा 1548.42 मिलियन क्यूबिक मीटर है। राज्यों और संघ शासित क्षेत्रों के बीच, वनों में अधिकतम बढ़ता भंडार अरुणाचल प्रदेश (493 मिलियन क्यूबिक मीटर) से दर्ज किया गया, इसके पश्चात् क्रमशः उत्तराखण्ड (460 मिलियन क्यूबिक मीटर) और छत्तीसगढ़ (334 मिलियन क्यूबिक मीटर) का स्थान आता है।